Date: 1462
Issuing place: Åbo
Country: Suomi
Language: latina
Document type: Piispat, Asiakirjat

In nomine Domini amen. Nouerint vuiuersi, quorum interest seu interesse poterit quomodolibet in futurum, quod anno Domini mcdlxij, xiij:a die mensis augusti, nobis Conradho, Dei et apostolice sedis gracia episcopo ecclesie Aboensis, aput monasterium Vallisgracie ordinis sancti Augustini, sancti salvatoris nuncupati alias beate Birgitte, constitutis, honesti et religiosi viri fratres Magnus, confessor generalis, et Rotkerus, conuentualis monasterii Vatzstenensis ordinis antedicte, supplicacionem suam humillime porrexerunt, quatenus intuitu De[i] eiusque gloriose matris virginis Marie, sancti Johannis baptiste necnon sanctarum Anne et Birgitte obque frequentes instancias serenissimi patris et domini nostri regis Cristierni ac reuerendissimi patris et domini, domini Johannis, diuina miseracione archiepiscopi Vpsalensis, ceterorumque nobilium ac procerum, militum ac dominorum regni Swecie consiliariorum ad aliqualem ampliorem erectionem, fundacionem, construccionem et tam sororum quam fratrum finalem inclusionem monasterii Vallisgracie antedicti in dyocesi nostra nouiter inchoati, procedere dignaremur. Nos autem christianam religionem, diuini cultus augmentacionem ac animarum salutem extrema possibilitate procurare volentes prefatorum fratrum supplicacioni intentas accommodauimus aures, cepimusque pro ipsius monasterii habitudine et negocii huiusmodi consumacione oportunas sollicitudines adhibere, protestacione tamen premissa, prout eciam per presentes protestamur, quod in hac re minime procedere curaremus, nisi per summos pontifices erigindi noua loca se licenciam habere specialem ostenderent et docerent, vnde et ipsi coram nobis et aliis fidedignis quam plurimis testibus ad hoc requisitis et rogatis quasdam copias quarundam litterarum summorum pontificum videlicet Johannis xxiij et Martini quinti sub autentica manu confectas in medium producebant, que inter cetera quendam super nouorum locorum ereccione articulum continebant, qui de verbo ad verbum sequitur et est talis. – – Ceterum cupientes, vt religio et ordo predicti in Dei laudem et dicti ordinis incrementa spiritualiter et temporaliter augeantur, abbatissis, vicesgerentibus, sororibus, confessoribus generalibus, patribus ac fratribus, necnon generali conseruatori eiusdem ordinis monasteriorum et locorum prefatorum, presentibus ac posteris in quibuscunque locis eis pia largicione concessis vel in antea concedendis vel que aliis justis modis poterunt adipisci vbicunque fuerint, monasteria, ecclesias, capellas, oratoria et domos ordinis et religionis predictorum cum domibus, clausuris, cimiteriis, campanilibus, campanis et ceteris necessariis officinis eciam de nouo recipiendi, receptaque et recipienda fundandi et construi faciendi ac in eis tam per fratres quam sorores secundum regulam et instituta predicta tam edita quam edenda pro tempore viuentes ponendi jure tamen parochialium ecclesiarum et quorumcunque aliorum semper saluo constitucionibus apostolicis et regule prefate sancti saluatoris ac aliis quibuscunque contrariis nequaquam obstantibus, auctoritate prefata et tenore presencium de speciali gracia licenciam elargimur.* – Ostensa igitur super antedicta locorum ereccione summorum pontificum licencia et quod idem monasterium Vallisgracie fundatum, constructum et dotatum fuerit per quamplures illustres principes et venerabiles patres ac dominos reges et episcopos, specialiter dominum Magnum, felicis recordacionis, antecessorem nostrum, ceterosque milites et nobiles consiliarios regni Swecie tamquam primarios et pricipales fundatores ad sustentacionem tam in anno sterili et fertili tot sororum et fratrum, quod sufficientes sint ad diuinum officium inibi decantandum necnon ad supportacionem onerum pro tempore incumbencium personis et monasterio supradictis, nos igitur attendentes serenissimum principem dominum nostrum regem et reuerendissimum patrem dominum archiepiscopum ceterosque dominos regni consiliarios ad diuini cultus augmentacionem pio ac sancto moniti desiderio volentes eciam et nos, vti ex assumpto tenemur officio, Christi seruicium ampliare ac prefatorum dominorum voluntatem cum promptitudine omni et sincera caritate in omnibus prosequi cum effectu, prehabita deliberacione diligenti, masticatoque ac communicato maturo consilio cum capitularibus nostris carissimis, predictum monasterium Vallisgracie iterato accessimus et locum et ipsius loci situm atque disposicionem diligenter perspeximus, ipsumque pro monasterio huiusmodi aptum, vtilem et honestum inuenimus, atque tamquam talem approbantes dedimus eisdem personis edificia iam inchoata pro consumacione dicti monasterii perficiendi, aliaque necessario construenda prosequendi, consumandi et ad finem debitam producendi per structuras congruas et decentes cum ecclesiis, campanilibus et campanis, cimiteriis atque aliis quibuscunque necessariis officinis auctoritate apostolica predicta et ordinaria plenam et liberam licenciam et omnimodam potestatem. Ad laudem igitur et honorem benedicte et indiuidue trinitatis, patris et filii et spiritus sancti gloriosissimeque virginis Marie, Dei genetricis, et sanctorum patronorum tocius regni, necnon pro felici incremento et ampliori dilatacione ordinis sancti saluatoris sorores et fratres diuisim in suas habitaciones intra monasterium huiusmodi introducendo consecrauimus et inclusimus juxta regulam et constituciones ordinis supradicti tot in numero personas scilicet sexus vtriusque, quod habundanter sufficiant ad tenendum et conseruandum conuentum et diuinum officium decantandum, astringendo eisdem ad tenendum et obseruandum perpetuo et inuiolabiliter regulam sancti Augustini et constitutiones beate Birgitte. Fecimus insuper habitaciones personarum predictarum tam sororum quam fratrum ita segregari et ab inuicem diuidi, vt in nullo loco patere poterit introitus ab vna in aliam nisi in locis secundum regulam prefatam ordinatis. Hiis omnibus, vt premittitur, peractis et completis prelatos videlicet abbatissam et generalem confessorem per sorores et fratres eosdem pridem iam electos juxta eorum regulam et constituciones confirmauimus et prefecimus eisdem ydoneos et circumspectos moribus, scientia et etate ac in disciplinis regularibus et constitucionibus predictis bene per omnia doctos et ornatos vt alios instruere valeant et in eis regularis discipline stabile ponere fundamentum, vt celorum domino eiusque gloriose genetrici, patronisque nostris supradictis ac omnibus sanctis tanto deuocius et quiecius valeant et debeant famulari. In cuius nostre exequcionis atque canonice institucionis sic peracte omniumque premissorum firmiorem euidenciam, testimonium et munimen secretum nostrum vna cum sigillo venerabilis capituli nostri presentibus est appensum. Datum aput ecclesiam nostram Aboensem anno Domini quo supra, xv die mensis octobris. Ett utkast till denna urkund ingår ock i samma kodex å fol. 23 och är äfvenså af Leinberg tryckt i a. a. sid. 446. – Utkastet återgifves här endast så vidt det, smärre afvikelser frånsedda, skiljer sig från den egentliga urkunden. Proiectum super litteras institucionis. In nomine Domini amen. Nouerint universi, quorum interest seu interesse poterit quomodolibet in futurum, quod sub anno Domini mcdlxij, die penultima mensis augusti, nobis Conrado, Dei gracia episcopo ecclesie Aboensis (etc. som ofvan) ordinis antedicti vigore quarundam litterarum alias nobis directarum per reuerendissimum patrem et dominum Johannem, diuina miseracione dominum archiepiscopum Vpsalensem et regni Swecie primatem, ceterosque nobiles milites et dominos eiusdem regni Swecie consiliarios instanter requirendo humiliter supplicabant, ut iuxta continenciam et tenorem earundem literarum secundum instanciam nobis factam in eisdem ad earum execucionem plenariam procedere dignaremur. Nos igitur attendentes huiusmodi litterarum efficaciam veraciter perpendimus et intelleximus eas concernere fundacionem, construccionem et dotacionem monasterii beate virginis Marie, beati Johannis baptiste et sanctarum Anne et Birgitte, alias Valisgracie antedicti. Exigentibus igitur nobis a fratribus memoratis, cuius auctoritate et licencia iam essent in eodem monasterio Vallisgracie sorores et fratres positi atque conuentualiter et regulariter collocati, ipsi coram nobis et aliis fidedignis quam plurimis testibus ad hoc requisitis specialiter et vocatis quasdam copias sub autentica manu confectas et redactas quarundam literarum summorum pontificum videlicet Johannis xxiij et Martini quinti inter ceteros earum articulos et paragraphos istum articulum, qui de verbo ad verbum hic sequitur integraliter, continentes in medium producebant: Ceterum cupientes (etc.) – – – – Ostenso itaque sufficienter et probato, quod idem monasterium Vallisgracie fundatum, constructum et dotatum fuerit per plures illustres principes, reges et episcopos, specialiter dominum Magnum, celebris memorie, et alios episcopos ecclesie Aboensis ceterosque milites et nobiles consiliarios regni Swecie primarios et principales fundatores ad sustentacionem tot sororum, vt sufficientes sint ad suum officium decantandum, atque tot fratrum, quod et ipsi ad cantandum omni die de tempore officium sint valentes, eciam adeo quod tam in anno sterili quam fertili habeant prouentus et redditus necessarios et competentes et eciam ad supportacionem onerum pro tempore incumbencium personis et monasterio supradictis, nos igitur reuerendissimi patris et domini, domini archiepiscopi aliorumque nobilium et dominorum consiliariorum regni Swecie prefatorum voluntatem literarumque exigenciam et tenorem cum omni reuerencia et promptitudine ac sincera, vt decuit, caritate volentes prosequi cum effectu, prehabita deliberacione diligenti, masticatoque ac communicato maturo consilio cum capitularibus nostris predilectis predictum monasterium Vallisgracie iterato accessimus (etc.) spiritus sancti ac sanctorum patronorum tocius regni Swecie scilicet sanctorum Johannis baptiste et Erici atque nostre dyocesis Aboensis Henrici, Anne et Birgitte, (etc.). – – – – Datum apud monasterium Vallisgracie sepedictum anno Domini mcdlxij.